Mej. SA: Hier is nog foto’s van Shudu, Thato en NatashaShudu, Thato en Natasha (Foto: Mej. SA-organisasie) Shudufhadzo Musida (23) van Limpopo is Saterdagaand as die 62ste Mej. Suid-Afrika aangewys tydens ŉ virtuele Mej. Suid-Afrika-kompetisie wat regstreeks uitgesaai is. Sasha-Lee Olivier, wat as Mej. Suid-Afrika oorgeneem het nadat Zozibini Tunzi verlede jaar as Mej. Heelal aangewys is, het Shudufhadzo gekroon. Thato Mosehle is as eerste prinses aangewys en Natasha Joubert as tweede prinses. Die topdrie sal vanjaar almal vir die eerste keer internasionaal deelneem. Vantevore het slegs die toptwee aan die Mej. Heelal- en Mej. Wêreld-kompetisie deelgeneem, maar vanjaar sal een van hulle ook aan die Mej. Supranasionaal-kompetisie deelneem. Wie aan watter internasionale kompetisie sal deelneem, sal later bekend gemaak word. Hier is nog foto’s van die kroningsgeleentheid: